ko|maro = realigita 

Unu el miaj plej grandaj timoj rilate al SkE ciam estis la 
imago, ke iam prespreta numero povus perdiĝi en la poŝto. 
Neniam, en miaj plej teruraj koŝmaroj, mi antaŭvidis ti-on, 
kio efektive okazis: tio estis, ke du pretaj numeroj 
perdiĝus samtempe. 

Pakte, tio estis nur la lasta (esperetlel) el serio da 
problemoj, kiuj trafis SkE dum la lastaj du jaroj. Sed mi 
reiros al la komenco de la rakonto... 

Problemo n-ro 1 , kompreneble, estis miaj gravedeco kaj nasko 
en decembro 1982, pro kiuj mi ne sukcesis okupiĝi pri SkE 
dum pliiraj monatoj. Mi tamen faris novan numeron en julio 
1983, kaj sendis ĝin al Lermod. Dermod, kiel scias la 
fidelaj legantoj de SkE, ĝis nun multobligadis SkE senpage 
kaj ekspedadis ĝin el Britujo. 

Nun venis la dua problemo: tiu numero de SkE atingis Dermod 
ĝuste en la momento kiam li rezignis pri sia salajrata laboro 
kaj transloĝiĝis al pli agrabla landoparto por starigi sian 
propran entreprenon kiel presisto. Tio nature estis mal— 
facila periodo, kaj post pluraj monatoj evidentiĝis, ke 
bedaŭrinde pro la postuloj de la nova laboro li ne plu havos 
tempon por okupiĝi pri SkE. Intertempe, cetere, mi jam 
preparis duan numeron. 

Kiam miaj kunlaborantoj, Hukunaga Makiko kaj Yamakawa Setuko, 
aŭdis pri la problemo, ili proponis transpreni la du pretajn 

ESTONTAJ = NUMEEOJ 

A 

Ci tiu numero havas la tomon "Kiel kunigi patrinecon kaj 
sian faklahoron". (Cetere, tiu temo estis elektita 
antaŭ ol mi sciis, ke ĝi poste aplikiĝos ahkaŭ al mil) 

Mi ricevis tiom da kontribuaĵoj pri patrineco, ke mi 
ne sukcesis aperigi cion en ĉi tiu numero. Do, ni 
revenos al la temo en pluraj postaj numeroj. Se vi ne 
vidas vian kontribuaĵon en ĉi tiu numero, ne maltrank— 
viliĝu; ĝi certe aperos poste. 

La venonta numero temos pri Internacia Virina Tago, la 
8 a de marto. La materialo pri tiu temo estis kolektita 
de la Komisiono por Virina Agado de UEA. 

La posta numero — kiel vi povas legi en p. 24 — estos 
speciala numero pri dommastrumadol Por tiu ni ankoraŭ 
bezonas kontribuaĵojn. Bonvolu sendi ilin antaŭ la 
fino de majo. 


numerojn kaj presigi ilin en Japanujo. Do, mi petis Dermod 
sendi al ili la materialon, kiu kuŝis ĉe li — kaj tion li 
faris en majo ĉi-jare. Sed la materialo neniam alvenis; ĝi 
perdiĝis en la poŝto. Bonŝance, mi tenis fotokopiojn de la 
du perditaj numeroj, sed post tiel longa tempo ili tiom mal— 
aktualiĝis, ke ne plu sufiĉis simple retajpi ilin. 

Kiel vi rimarkas, ĉi tiu tuta procedo daŭris sufiĉe longe, 
laŭ la normoj de Esperanto-agado. Ciuj laboras en sia propra 
tempo, laŭ sia propra ritmo, kaj havas ankaŭ aliajn tempo— 
rabajn okupojn, kiel naskadon de beboj, ŝanĝadon de laboro, 
kaj transloĝiĝadon... sed nun al kelkaj aliaj detaloj. 

Dankojn 

Mi ŝuldas apartajn dankojn al kvar homoj. Unue, kompreneble, 
al Dermod Quirke kaj lia kunlaboranto Brian Holser, kiuj ĝis 
nun multobligadis SkE senpage kaj ekspedis ĝin el Londono. 
Bedaŭrinde, ili ne plu povos fari tion, kvankam ili ja plu 
kolektos abonojn en Britujo kaj administros la adresaron. 

Ili tre mankos al mi, ĉar ili multege kontribuis al SkE, ne 
nur per siaj tempo kaj energio, sed ahkaŭ finance. Mi dankas 


- 3 







ilin pro ilia ĝisnuna helpo, kaj deziras al ili sukceson en 
la nova entrepreno. 

Due, al Yamakawa Setuko kaj Hukunaga Makiko, kiuj proponis 
transpreni ĉi tiun kaj la venontan numerojn de SkE kaj 
presigi ilin en Japanujo. Ilia celo estis kiel eble plej 
rapidigi la reaperon de SkE — kompreneble, ili ne povis 
antaŭvidi la poŝtan katastrofonl Tial, Si tiu numero venas 
al vi el Japanujo kaj havas iom alian aspekton ol kutime. 

Fardonpetojn 

Pardonpetojn mi ŝuldas al ĉiuj abonantoj. Eĉ pli mi ŝuldas 
ilin al la verkintoj, kiuj verŝajne jam rezignis pri la 
espero, ke iliaj artikoloj iam aperos. Bedaŭrinde, kelkaj 
artikoloj jam tiom malaktualiĝis, ke simple ne plu havas 
sencon aperigi ilin. Do, mi aparte pardonpetas al la jenaj 
kontribuintoj: al Linnĉa Edsenius, Ellie Stein, Lilija 
Koleva k-aj Anne Amblŝs, kiuj sendis raportojn pri kunvenoj, 
kiuj okazis nun antaŭ urm aŭ eĈ du jaroj; al Neima Cardoso 
Adorno, kiu sendis komentojn pri la artikolo "Svedino en 
Sud—Ameriko", aperinta en SkE n—ro 10 ; kaj al M.B., kiu 
sendis reoenzon pri malnoviĝinta numero de Bulgarino . Aliaj 
verkintoj eble ne vidas sian kontribuaĵon en ci tiu numero; 
en tiu kazo, ĝi verŝajne ankoraŭ aperos poste. 

Abontarifoj 

Nun mi serĉas novan presiston en Eŭropo. Sed estas tre mal- 
verŝajne, ke mi trovos homon, kiu estos preta labori senpage, 
kiel faris Dermod. Tio signifas, ke post la venonta numero 
necesos altigi la prezon. 

Via abono al SkE estas kalkulta laŭnumere, ne laŭjare. La 
abonpago de 12,00 gld. (aŭ ekvivalento) validas por kvar 
numeroj. Do vi ne perdas monon pro la neaperintaj numeroj. 
Kiam alproksimiĝos la fino de via abono, vi ricevos memorig— 
ilon. Sed ne forgesu, ke post la venonta numero ni certe 
estos devigataj altigi la prezon. Do, por kuraĝigi niajn 
abonantojn, kiuj certe jam malesperis pri la plua aperado 
de SkE, ni tenos la nunan malpli altan tarifon ĝis la fino 
de aprilo 1985. Por profiti de ĝi, vi devos reaboni antaŭ 
tiu datol 


Anna Brennan 

PATRINEGO KAJ PROFESIO: 
ĉu la kombino eblas? 

Aŭtobiografio de angla verkistino komenciĝas per la senspir— 
iga informo, ke unu el ŝiaj praavinoj havis 25 fratinojn. 

Por nuntempaj virinoj, bonŝance, la situacio estas iom alia, 
almenaŭ en la evoluinta mondo. Ankoraŭ trovigas familioj kun 
ok aŭ dek infanoj, sed la plimulto preferas limiĝi je du aŭ 
tri. Tio signifas, ke la periodo, kiaun patrineco estas 
deviga ĉefokupo de virino, iĝis relative mallonga. ŭum 
granda parto de la vivo, virino estas libera elekti alian 
okupon, se ŝi tion deziras. 

En l.a nuna mondo, la laboro estas unu el la plej gravaj 
formoj de socia kontakto. (Mi uzas la vorton "laboro" en ci 
tiu artikolo kun la signifo "salajrata laboro".) Por multaj 
homoj, la laboro donas formon kaj signifon al la vivo. Homo, 
kiu ne aktivas ekster la hejmo, perdas sian kontakton kun la 
mondo, sian eblecon influi tiun mondon, sian financan kaj 
emocian sendependecon. Tial la plimulto da virinoj deziras 
labori; kaj tial, interalie, homoj timas senlaborecon ec se 
tio ne kaŭzus al ili financajn zorgojn. 

Virinoj ne plu devas batali por la rajto labori, kvankam 
ankoraŭ ekzistas difinitaj malhelpoj en iuj profesioj. Sed 
ili kutime ne sukcesas partopreni la konkurson egale kun 
viroj, pro ionu malhelpo: la fakto, ke ili naskas. Tamen, la 
gravedeco kaj nasko mem fizike malhelpas la laboron dum 




sufiĉe mallonga tempo. Supozeble, foresto de kelkaj monatoj, 
du aŭ tri fojojn dum la vivo, apenaŭ estus rimarkebla en 
laborado de 30-40 jaroj. Kial do leviĝas la demando, ĉu 
eblas kombini patrinecon kaj profesion? 

Bvidente, la ĉefa problemo ne estas la naskado mem, sed tio 
kio okazas poste. Junaj beboj postulas multan individuan 
atenton. Cetere, nur la patrino povas mamnutri ilin, kvankam 
eblas manĝigi ilin alimaniere. Poste, dum longaj jaroj estas 
multaj aliaj zorgoj, ĉar la decido havi familion ial aŭtomate 
kunportas amason da ligitaj taskoj, ekz. butikumado, kuirado, 
lavado, purigado ktp. ktp. Tamen, nur unu el tiuj taskoj — 
la mamnutrado — povas esti farata nur de la patrino. Teorie, 
ĉio alia povus esti farata ahkaŭ de la patro, aŭ solvita 
alimaniere. Cu do la patrineco ankoraŭ estas serioza baro, 
se oni deziras sekvi karieron? 

Por esplori tion, ni sendis demandilon al pluraj legantinoj 
de SkE, Gi enhavis demandojn pri la prizorgado de infanoj, 
interalie dum lernejaj ferioj kaj kiam la infanoj estas 
malsanaj. Cu ankaŭ la edzo okupiĝas (aŭ —is) pri ili kaj pri 
domtaskoj? Cu la intenco havi infanojn influis virinojn dum 
la edukado aŭ en la elekto de profesio, kaj ĉu ili pro tio 
iam spertis diskriminacion, kiam ili serĉis laboron? 

Ni ricevis sufiĉe multajn, kaj variajn, respondojn. E1 tiuj, 
ni aperigas kelkajn en ĉi tiu numero, kaj aliaj sekvos poste. 
Mi estis aparte trafita de komento de Sybil Sly. Si skribis, 
ke el la tri okupoj laboro, familio kaj Esperanto, eblas 
kombini du, sed verŝajne ne ĉiujn tri. Efektive, ĉu ekzistas 
homo, kiu sukcese kombinas pli ol du ĉefajn okupojn? (La 
tria ne nepre devas esti Esperanto, sed iu ajn alia intereso.) 
Unuavide, ŝajnas ke multaj viroj ja sukcesas, sed en la 
praktiko, ili dediĉas nesufiĉan tempon al la familio, do ili 
fakte havas nur du ĉefajn okupojn. Sed iu devas pensi pri la 
familio, kaj se tiu homo ankaŭ laboras plentempe, ne restas 
energio por aliaj interesoj. Legu tiuteme la artikolon de 
Virge Hallop en ĉi tiu numero. 

La mondo de laboro estis kreita de viroj; virinoj apenaŭ 
povis partopreni ĝin ĝis ĉi tiu jarcento, aŭ, plej frue, la 
fino de la lasta. La viroj ne bezonis pensi pri infanoj, 
butikumado, kuirado ktp. — pri tio okupiĝis aliaj homoj. Do 
la labormondo funkciadis laŭ tiu supozo. Virinoj finfine 
ricevis la rajton eniri la labormondon, sed por fari tion, ili 





devis akcepti ĝiajn regulojn. Tiuj reguloj ne antaŭvidis la 
neceson okupiĝi pri infanoj kaj domtaskoj. 

Nuntempe preskaŭ ĉiuj virinoj laboras, sed la reguloj de la 
labormondo apenaŭ ŝanĝiĝis. Tamen, beboj kaj domtaskoj ne 
intertempe malaperis, kaj iu devas trovi la tempon okupiĝi 
pri ili. Ekzistas du eblecoj: aŭ oni povas ŝanĝi la regulojn, 
aŭ oni povas trov-i manieron liberigi laboristojn de la hejmaj 
taskoj. Generale, la socioj preferis la duan solvon. Bebon 
oni povas nutri per botelo. Infanojn oni povas meti en 
vartejon aŭ sendi al lernejo. Purigadon kaj lavadon oni 
faras per maŝinoj. En socialismaj landoj oni ankaŭ povas 
rapide manĝi en malmultekostaj manĝejoj. 

Sed tio nur parte solvas la problemon. Prizorgado de hejmo 
ankoraŭ postulas sufiĉe da tempo, eĉ se malpli ol antaŭe. 
Vartejoj ne prizorgas infanojn kiam ili estas malsanaj, kaj 
lernejoj havas longajn feriojn. Kaj ekzistas alia, pli 
grava, punkto. Multaj virinoj tamen deziras mem prizorgi 
siajn bebojn, precipe dum la unua jaro. Ili ja volas havi 
tempon por sia familio - sed aliflanke ili ne deziras tute 
fortranĉi sin de la mondo de laboro. Pro neceso kaj elekto, 
ili ne povas dediĉi sin tiel plene al la laboro kiel viroj, 
kaj tio signifas, ke ili havas malpli da ŝanco atingi la 
gvidajn poziciojn (kie ili povus, cetere, ŝanĝi la regulojn, 
por ke la labormondo pli taŭgu por homoj kun infanoj). 

Finfine oni komencas konsideri la alian eblecon: tio estas 
ŝanĝi la regulojn de la labormondo. En la artikolo de Virge 
Hallop, ekzemple, vi legas kiel ŝia laborejo adaptiĝis al 
virinoj kun beboj. Ellie Stein priskribas interesan 
eksperimenton en Usono: "dividata laboro". Se ĉiuj, kaj 
virinoj kaj viroj, laborus malpli longajn horojn, ili havus 
pli da tempo por sia familio. Viroj pli bone konus siajn 
infanojn, kaj povus fari sian parton de la domtaskoj. 

Virinoj ne estus devigataj elekti inter la familio kaj la 
profesio, ĉar eblus kontentige okupiĝi pri ambaŭ. 

Eble tio sonas utopia. Sed pripensu: en multaj landoj nun 
ekzistas senlaboreco. Tio fakte rezultas el malegala divido 
de la havebla laboro, tiel ke kelkaj homoj laboras longegajn 
horojn dum aliaj faras nenion. Estus preferinde dividi la 
laboron pli egale inter ĉiuj. (Kelkaj landoj, kompreneble, 
solvas la problemon de superfluaj laborfortoj per la kreo de 
superflua laboro; ankaŭ ili povus mallor.gigi la horojn.) 

Nuntempe, la sola maniero sukcesi en la kariero estas dedioi 
sian tutan animon al la laboro. Ĉu iam okazos, ke homoj 
povos atingi la plej altajn postenojn, sed ankaŭ. reteni 
liberan energion por okupiĝi pri aliaj interesoj? 

Anna Brennan 

BRAZILO: 

Mi havas kvar gefilojn: 13, 10, 7 kaj 7 (ĝemeloj). Mi Sesis 
labori dum tri monatoj okaze de la nasko de miaj gefiloj; 
tio akordiĝis kun mia deziro. Post la nasko mi daŭrigis en 
la sama posteno. 


Mi ne havis problemojn kiam miaj infanoj estis junaj. Mia 
edzo ĉiam helpas min en Siuj laboroj ĝenerale. En mia 
urbo ne estas infanvartejo kiu prizorgas infanojn dum la 
tuta tago, escepte de tiuj por gefiloj de manlaboristinoj 
aŭ de hejmaj servistinoj, kiuj pagas tre malmulte aŭ 
nerlion. Generale tiuj vartejoj estas religiaj. Ili estas 
malfermitaj dum la tuta jaro. 

Mi estas instruistino. Mi laboras nur posttagmeze. Gis 
la infano atingas sian trian jaron, mi lasas ĝin hejme pri- 
zorgata de servistino. Tri-jara ĝi iras kun mi al la 
lernejo. Mi elektis esti instruistino, ĉar mi povas deoidi 
kiom da horoj mi laboras ĉiutage. Alia profesio ne 
permesus al mi tiom da libereco. 

Mi ne spertis diskriminacian sintenon ĉe dungantoj pro tio 
ke mi havas infanojn. La situacio por patrinoj en mia 
lando pliboniĝas pro la humanecaj leĝoj kiuj aperis dum la 
lastaj jardekoj. 

Norma Passini 


BRITUJO: 


Mi neniam "laboris", ĉar mi prizorgis maljunajn gepatrojn 
kaj blindan onklon kaj poste la familion. Mi ne ĝis nun 
povas pensi pri esperantistino, kiu kombinas laboron, 
familion kaj Esperantonl Verŝajne du el la tri eblas, sed 
ne ĉiujl Mi ĉiam komentas pri la deziro de multaj virinoj 
"labori", ke ni virinoj ne devas senti nin malegalaj al viroj, 
se ni laboras hejme. 

Sybil Sly 

ESTONA SSR: 


Mi havas du infanojn, 12-jaran filon kaj 10-jaran filinon. 
Post ilia naskiĝo lau la leĝoj mi ricevis du-monatan plene 
salajratan forpermeson kaj tria^ monaton kiel ĉiujaran 
pagitan ripozon. Poste estis leĝa ebleco resti hejme, ĝis 
la infanoj iĝas 1-jaraj. Tio estas senpaga forpermeso, sed 
oni rezervas la antaŭan postenon. Okaze de pli longa for- 
esto oni tion ne garantias. Tamen, malgraŭ mia deziro, mi 
ne povis uzi la nepagatan forpermeson. Tiutempe niaj fami- 
liaj enspezoj estis duoble pli malgrandaj ol nun, car mia 
edzo decidis daŭrigi studadon. Peliĉe mi havas patrinon, 
pensiulinon, kiu povis resti ĉe la infanoj dum mia laboro. 

Dum labortago mi rajtis venadi hejmen por mamnutrado. Mia 
laboro postulas laboralternojn, sed kiam la infanoj estis 
malgrandaj, oni ebligis al mi ne labori en matenaj alternoj 
( 8 - 14 h 00 ), sed posttagmeze, ĉiun duan tagon ekde la 3a horo 
ĝis malfrua vespero. Tiuokaze mi povis unu tutan tagon esti 
hejme mem kaj la duan tagon antaŭtagmeze fari ĉion necesan 
por la posttagmezo, tiel ke la avino ne havis tro multe da 
klopodoj. Laŭ la neceso kaj eblecoj vespere helpis ankaŭ 
miaj fratinoj. La patro zorgis pri la infanoj sabate kaj 
dimanĉe, kiam mi havis precipe longajn laboralternojn kaj 
li ne havis lekciojn. Nun li ne plu studas kaj helpas en 
ĉiuj sferoj de hejma mastrumado (ordigado, butikumado ktp.) 
krom kuirado de pli komplikaj manĝaĵoj; li preferas nur 
varmigi ion. Sen patrino mi tamen estus devinta pli longe 
resti hejme mem, ĉar pli gravas sanaj infanoj ol la laboro 
ekster hejmo. 

Nxin estas jam novaj, pli favoraj leĝoj. Patrino ricevas la 
saman 2-monatan pagatan forpermeson plus parte pagatan liber- 
tempon, ĝis la infano fariĝas 1-jara. Poste ŝi rajtas resti 
hejme sen salajro ankoraŭ duonjaron. (Tio signifas ankaŭ, ke 
tiuokaze oni enkalkulas tiun forpermeson en la ĝeneralan 
labordaŭron kiel laboritan tempon, kio gravas koncerne la 
salajron kaj precipe la pension.) Se ŝi volas resti hejme 
pli longe, ne plu estas garantiata la antaŭa posteno. 


Kiam la infanoj fariĝis 1-jaraj, oni akceptis ilin en infan- 
vartejon. Post ilia 3-jariĝo ili daŭrigis en infanĝardeno. 
Infanvartejojn kaj infanĝardenojn mi povas nur laŭdi. Ili 
estas sendube la plej bona edukebleco por la infanoj kaj tre 

oportuna helpo por la gepatroj. Ili funkcias 12 horojn, de 
la frua mateno ĝis vespero. Ili kostas malmulte, ekzemple 
2,9$-3% de nia J monataj enspezoj. Kaj kvankam dum la lastaj 
15 jaroj meza salajro en Estonio, same kiel en nia familio, 
duohliĝis, la kosto de infanvartejoj ne altiĝis. La infanoj 
estas bone prizorgataj, rice (kaj science!) nutrataj kaj 
altnivele edukataj. Ili ne nur ludas, sed ankaŭ lernas, 
gimnastikas, muzikas, manlaboras, ekskursas ktp. Precipe 
bonaj kondicoj estas en entreprenaj infanĝardenoj, kiuj 
aldone al la ŝtata subteno ricevas subtenon de la entre- 
prenoj, ekzemple por specialaj fremdlingv^jlecionoj aŭ io 
alia. Novaj infanĝardenoj havas basenon. Ciuj edukistinoj 
havas fakan pedagogian scion. Hejme neniuj gepatroj povas 
dediĉi al la infanoj tiom da tempo kaj multfakaj scioj. 

Krome la infanoj estas tie sub bona medicina kontrolo. 

Patrinoj povas trankvile labori kaj ne zorgi pri tagmanĝo 
por la infanoj, ĉar ili preskaŭ senpage ricevadas plenan 
tagmanĝon en la lernejo. En la kazo de grandaj familioj, 
kie estas tri infanoj aŭ pli, lerneja tagmanĝo estas tute 
senpaga, kaj estas rabato en infanvartejoj. 

Diskriminacion mi ĉe la laboro ne spertis, kvankam kompre- 
neble mi ne povis plenforte labori, kiam la infanoj estis 
malgrandaj. Kelkfoje tage mi venis hejmen por mamnutri 
ilin, ofte devis esti kun ili hejme. Kontraŭe, ekzemple, 
oni ebligis al mi labori dum la plej konvenaj horoj. En 
nia laborejo laboras ankoraŭ kelkaj patrinoj, kiuj havas 
la samajn problemojn, kaj ni ĉiam laŭ la neceso reciproke 
anstataŭas aŭ helpas unu la alian. 

Virge Hallop 

FR GEHMAOTIJO: 

Ci tie oni ja ricevas duonan jaron da libertempo post nasko 
de infano kaj poste oni teorie povus daŭrigi en la sama 
posteno. Por mi persone tiu tempo estis tre grava; mi havis 
la eblecon bone pripensi mian situacion. Mi volis daŭrigi 
en mia profesio, sed kion fari pri la infano dum tiu tempo? 
Mia edzo estis ankoraŭ en la profesia prepartempo kaj laboris 
tuttage ĝis la vespero - do, ne povis prizorgi ĝin. Mi 
ĉiukaze nur volis labori dum duona tago por ke mi havu 
sufiĉe da tempo por la mastrumado, la infano, la edzo kaj 

por mi mem. Se mi dungus dum miaj laborhoroj gardistinon por 
nia filo, ni finance havus preskaŭ nenian avantaĝon. Cu tio 
valorus? Tio estas certe grava demando, sed unue mi ĉefe pro 
tiu kaŭzo rezignis denove komenci. 

Intertempe nia infano estas preskaŭ du jarojn aĝa kaj mi ne 
plu tiel bedaŭras tiun paŝon. Mi tre aktiviĝis en multaj 
honoraj oficoj kiujn mi ĉefe povas plenumi hejme, kaj kiuj 
ankaŭ sufice kontentigas min. Kompreneble tiun eblecon mi 
nur havas, ĉar mia edzo tre subtenas min. Se li ne ofte 
prizorgus la infanon, mi ne havus unu trankvilan minuton por 
fari iun sencohavan laboron. 

Mi certe ne sentas min iel diskriminaciata ĉar mi havas 
infanon. E1 mia vidpunkto tio ne estus la ĝusta vorto. Oni 
bezonas multe da nervoj kaj multe da tempo, sed por mi la 
vivo km infano estas ĉiutaga provoko. Mi verŝajne havus 
malpli da problemoj esti kontenta kun mia vivo, se mi 
laborus en mia ĝusta profesio, ĉar mi tre ŝatas ĝin. Nun mi 
ŝatas mian infanon kaj multajn aliajn aferojn krome. Same 
kiel mi neniam laboris sole en mia profesio tiel mi ankaŭ ne 
sole havas infanon. 

Mi nepre bezonas la senton kaj la certecon ke mi ne estas 
sola kun nia infano. Kun edzo, kiu siavice partoprenas en 
la edidcado kaj prizorgado, ĉio povas bone funkcii kaj laŭ 
mi nur tio estas fundamento por bona familia kunvivado. 

Barbara Brandenburg 

HUNGARUJO: 

Mi havas du filojn. Unu estas 8-jara kaj frekventas la 
trian klason en la elementa lernejo; la alia estas 5—jara 
infanvartejano. Mi abiturientiĝis kiel kemia teknikisto kaj 
tuj poste komencis labori en kemia esplorinstituto. Pro la 
nasko de la du infanoj mi ĉesis labori entute sep jarojn. 

Tiu periodo inkludas la gravedecon, naskon kaj postnaskan 
zorgadon de la du infanoj. En Hungario virino rajtas peti 
sensalajran libertempon ĝis la tria naskiĝdatreveno de ĉiu 
infano. Dume la ŝtato pagas ĉiumonate sumon al la patrino. 
Tio akordis kun mia deziro, kvankam dum la lasta jaro de mia 
hejmrestado, mi jam volonte pensis pri reveno al mia 
profesia laboro. Kiam mia dua filo fariĝis tri-jara, mi 
reiris al mia antaŭa posteno. Estas leĝo en nia lando 

flniciŭen koj... 


DEFENBO DE HONORO 

La Lrazila juro rekonas "pravi- 
geblan defendon de sia honoro" 
kiel akoeptehlan konduton. Tial 
kortumo en Belo Horizonte sen- 
kulpigis viron, kiu mortigis 
sian edzinon ĉar ŝi volis lasi 
lin pro alia viro. 

La ĵurio opiniis, ke lia ago 
estis pravigehla, sed ke li uzis 
troan rimedon laŭ la brazila 
leĝaro. Li ricevis du-jaran 
"pendantan" kondamnon (tio 
signifas, ke nur se li denove 
agos kontraŭleĝe, li estos mal- 
liberigata dum du jaroj). 

I.a atestaĵoj dum la proceso 
inkluzivis studon, kiu montris, 
ke post simila verdikto en Sao 
Paulo en 1979» en "tiu- sama urbo 
okazis 722 pliaj kazoj en kiuj 
viro mortigis kunulinon. Viri- 
naj grupoj en Brazilo timas, ke 
tiaj verdiktoj ehle kuraĝigos 
plioftigon de perforto kontraŭ 
virinoj. 

NE PLU VIRINA CIRKUMCIDO 

La prezidento de Kenjo, Daniel 
arap Moi, estas la unua ŝtatestro 
en Afriko, kiu malpermesas cir— 
kumcidon de virinoj en sia lando. 
Kiam li aŭdis, ke lastatempe 14 
junulinoj mortis pro perdo de 
sango post cirkumcido, li 
oficiale malpermesis ĝin. La 
polico ricevis ordonon aresti 
pro murdo iun ajn, kiu kaŭzas la 
morton de virino per cirkumcido. 
Moi diris: "Mi neniam konsentos 
al la morto de infanoj dum mi 


estas prezidento de ĉi tiu 
1 ando." 

EGALA SALAJRO 

La vira trinkejo—servisto portis 
la varojn al la hotelo trinkejo. 
La trinkeja servistino, Myrtle 
(mertl) Preston, metis ilin sur 
la bretojn. Cu temas pri egala 
laboro? Nord—irlanda tribtmalo 
decidis ke jes. La hotelo, kie 
laboras la du homoj, ricevis 
ordonon pagi 454 britajn pundojn 
por retrospektive egaligi la 
diferencon inter iliaj salajroj 
dum la lastaj du jaroj. 

,! 

KNABINOJ MURDITAJ EN ĈINUJO ) 

' 

En Ĝinujo denove plioftiĝas la 
mortigo de inaj beboj en kamp— 
araj regionoj. Ĉinujo havas tra 
rigoran politikon, laŭ kiu 
familio ne rajtas havi pli ol 
unu infanon. Sed en la kamparo 
restas la malnova ideo, ke filo 1 
valoras pli ol filino. Filoj 
laboras en la kampoj kaj pri— 
zorgas la maljunajn gepatrojn. 
Sed filinoj simple konsumas 
manĝaĵojn kaj poste foriras al 
alia familio. Rezulte de oi 
tiu pensomaniero, paro kiu 
naskas filinon preferas mortigi 
ŝin kaj atendi filon. 

Ne ekzistas oficiala statistiko 
pri infanmortigado, sed la 
oficiala gazetaro enhavas 
multajn raportojn pri ĝi. Laŭ 
kantona ĵurnalo, en kelkaj 
vilaĝoj oni dronigas knabinojn 
tuj post la nasko. Kiel 
rezulto, viroj ofte malfacile • 
trovas edzinon. 

Multaj kamparanoj ankoraŭ 
kredas, ke la patrino iel fiksaŝ 
la sekson de infano. Tial viro 

suferigas sian edzinon, se si 
naskas knatiinon, kvankam la 
registaro strebas disvastigi la 
informon, ke la patrino tute ne 
respondecas pri tio. 

Provante malhelpi la infanmort- 
igadon, la instancoj komencas 
grandegan programon.por eduki 
la publikon. 

PROTESTA AFISADO 

Iun nokton fine de aŭgusto 
ĉagrenitaj kaj decidemaj virinoj 
gluis afiŝojn plurloke en la 
tuta Svedujo, de Malmo en la 
sudo ĝis Pitea en la nordo. Ili 
havis jenan tekston (en traduko): 

"Aŭskultu vi kacoj 
en la sociaj pintoj. 

Estas ni kiuj decidas pri 

niaj korpoj." 

La kialo por la afiŝado e3tas ke 
la virinoj timas, ke oni limigos 
la rajton pri libera abortigo, 
ĉar la sveda parlamento nomis 
komitaton por kontroli la 
abortleĝon. 

Samtempe kun la afiŝado oni 
sendis leteron al 60 parlament- 
anoj viraj, i.a. al la kvin 
partigvidantoj. Oni petis ilin 
doni sian opinion pri la t.n. 
"libera abortigo". 

La letero estis subskribita de 
"La Virina Movado en Svedio" kaj 
finiĝas per jena frazo: 

"Lasu nin decidi pri niaj 

korpoj laŭ nia volo. 
Volonte pri viaj kacoj faru 
leĝojn pri kontrolo. 
En la nomo de Dio, de la 
Patrino, de la Pilino kaj la 
Sankta Spiritino! Amen!" 

Car la afisado estis kontraŭlega 
oni subskribis la nomojn nek de 
la organizaĵoj, nek de la virinoj 
kiuj agis. En proksimume 25 
lokoj tra la lando oni gluis 


afiŝojn. En Stokholmo aperis 
3000 diversloke, preoipe sur la 
multaj balotdometoj, kiuj trovi- 
ĝas ĉie en la urbo. 

La virinoj diras: "La senlabor— 
eco estas granda kaj estas 
propagando por ke ni restu 
hejme kaj ne prenu la laboron de 
la viroj, por ke ni estu denove 
nur patrinoj." 

La virinoj protestas ke, kiam 
mankas laboro, estas ĉiam la 
virinoj, kiuj devas pagi per 
senlaboreco, kaj ke oni volas 
preni de la virinoj la rajton 
decidi pri sia vivo. Unue per 
ŝanĝo en la leĝoj pri nbortigo, 
sed ankaŭ per manko de infan- 
vartejoj kaj pli altaj kostoj 
por la prizorgado de infanoj, 
kio devigas la virinojn resti 
hejme. 

BONAJ ŜOPOROJ 

Komisiono pri seksa diskrimina- 
cio, en la usona ŝtato Nov— 
Ĵerzejo, proponis, ke virinoj 
devus ricevi apartan konsideron 
ĉe asekurado de aŭtomobilo. 
Ŝajne, laŭ la statistiko, la 
plej sekura ŝoforo estas mez— 
aĝa edzino . Usonaj kompanioj 
pri aŭtomobil-asekuro bazas 
siajn kotizojn sur aĝo, sekso 
kaj geedza stato. 

Informojn provizis: 0 Betty 
(beti) Manson, Us.; 0 Martha 
(merta) Andrdasson, Ŝved.; 

Conrad Fisher (konrad fiŝr), 

Us. 


•. .molontoŭen 

garantianta al virino, kiu denove laboras post nasko, la 
saman postenon, kiun ŝi havis antaŭe. 

Mia intenco^fariĝi patrino okazis multajn jarojn post mia 
abiturientigo kaj eklaboro, do la patrineco neniel povis 
influi sur mian sintenon rilate edukadon aŭ profesian 
laboron. Mi havis sanproblemojn, kiuj devigis min kuŝi en 
lito dum la monatoj de miaj du gravedecoj. Cetere, mi 
devis zorgi pri mia malsana patrino. Dum tiu tempo mia 
edzo okupiĝis pri hejmaj taskoj. Poste li zorgis pri la 
infanoj hejme, akompanis ilin al la infanvartejo inter ilia 
tria kaj sesa jaro, promenis kun ili eksterdome kaj ludis 
kun ili sur la ludtereno kaj en la parko. Krome, li kutime 
lavas en la kuirejo, aŝetas nutraĵon, kaj kuiras por si dum 
la semajno, kiam la aliaj familianoj manĝas en la laborloko, 
lernejo kaj infanvartejo. 

Bn Hungario la situacio rilate infanvartejojn estas favora. 
Car la infanvartejo, kiun vizitis niaj filoj, estas entre— 
prena vartejo, ili estis akceptitaj sen malfacilaĵo, sed 
kelkfoje en aliaj lokoj ne estas tiel facile akceptigi infa- 
non, kaj tiel estiĝas problemoj. La prizorgado estas konten— 
tiga kaj ne multekosta. La monata pago estas kalkulita laŭ 
la salajroj de la gepatroj, kaj la infanvartejoj ricevas 
ŝtatan subvencion. La horoj akordas kun la laborhoroj de la 
entrepreno: de la 6h30 ĝis la 17h30. Dum la somero la infan- 
vartejo restas fermita por purigado kaj farbado dum nur du 
semajnoj. Tiutempe nia familio ferias en entreprena somer- 
umejo. Car miaj infanoj vizitis la infanvartejon post sia 
tria jaro, la dumtaga prizorgado ne estis problemo por mi, 
kiam mi reiris labori. Dum la lernejaj ferioj troviĝas 
specialaj aranĝoj por la infanoj kiel sport-lernejoj kaj 
feriaj lernejoj, en kiuj la infanoj ludas kaj ekskursas. 

/v 

Gis la tria jaro de la infano, laboranta patrino aŭ patro 
rajtas resti hejme pro malsano de la infano maksimume 60 
tagojn dum la jaro... Dum tiu tempo la socia asekuro pagas 
apogmonon ekvivalentan al 'J^fo de la salajro. Inter la 3a kaj 
6 a jaro de la infano, la maksimuma tempo estas 30 tagoj en 
la jaro. Problemoj venas post la sesa jaro de la infano, 
kaj tiam ni uzas nian libertempon. Se ĝi jam elĉerpiĝis, 
estas eble peti sensalajran libertempon. 

Ne influis sur mian elekton de laboreblecoj la fakto, ke mi 
havas infanojn. Rilate diskriminacion, mi povas diri, ke mi 

spertis ĝin certagrade. Laŭ hungara leĝo, ankaŭ virino, kiu 
restas hejme pro nasko kaj infanzorgado, regule ricevas 
salajroaltigon same kiel tiuj, kiuj daŭre lalooras. Tio 
okazis ankaŭ al mi. Sed kiam mi komencis denove labori post 
la forpaso de du jaroj, por ne altigi mian salajron, oni 
donis la pretekston, ke kvankam mia laboro estas perfekta, 
mi forestis tro da tempo pro la malsanoj de miaj infanoj. 

Ĝar ĉio progresas nuntempe sur la tereno de la socia asekuro, 
mi antaŭvidas, ke la situacio en nia lando estos pli bona, 
kiam niaj infanoj estos plenkreskaj. 

Eva Golden 

SVEDUJO: 

Mi estas 31-jara kaj havas filinon sep-jaran. Mia profesio 
antaŭ la nasko estis kaj ankoraŭ estas sekretario. Mi havis 
ses monatojn da ofica libertempo pro la nasko de la infano, 
sed volonte havus ankoraŭ ses monatojn, kio estas laŭleĝa 
nuntempe en Svedio. Reveninte al mia ofico post la ofica 
libertempo mi laboris tuttempe de 8h30 - 17 h 00 , de lundo ĝis 
vendredo. 

Mia filino ofte estis malsana kaj mi komprenis, ke mi devus 
resti hejme iom pli ĉe ŝi. Tial mi iris al mia dungitara 
ĉefo kaj demandis pri la ebleco labori parttempe. Car mi 
laboras en ŝipekipa firmao, kiu estas tre konservativa kaj 
precipe kontraŭas parttempan laboron, mia peto ne sŭkcesis. 

Tiam decidis mi, rekte paroli al miaj estroj. Mi diris ke, 
se mi ne povos labori parttempe, mi devos Sesi mian laboron 
kaj serĉi alian. Tion miaj estroj ne volis kaj ili decidis 
iri al nia aganta direktoro kaj tie peti parttempan laboron 
por mi. Post multe da tedaj admonoj kaj konvihkado, miaj 
estroj finfine sukcesis aranĝi parttempan laboron, po tri 
tagoj semajne je mia kutima posteno. 

Post kelkaj jaroj da tia laboro, kiu funkciis tre bone, 
ekestis kriza tempo por ŝipekipado kaj nia firmao decidis 
maldungi parton de la laboristaro. En mia sekcio oni 
decidis forigi kelkajn oficistojn: tiuj estis mi kaj alia 
virino kiu laboris tuttempe. Sed mi jam laboris 5 ĵS" jarojn 
pli longe ol la alia virino. Malgraŭ tio, ke mi kaj havis 
pli longan deĵortempon kaj ke miaj estroj kaj laboramikoj 
volis ke mi restu, oni decidis ke mi translokiĝu al alia 

sekeio. Mi protestis kaj eĉ proponis labori tuttempe, nur 
por resti ĉe mia propra ofioo. Mi ja laboris dum naŭ jaroj 
kaj ege ŝatis mian laboron. Ankaŭ mia sindikato enmiksiĝis 
kaj opiniis, ke mi restu, se mi pretas labori tuttempe 
denove. 

Spite al Siuj argumentoj, la dungitara sekcio decidis ali- 
loki min. Ili klarigis ke oni ne povas pro la krizo pli— 
multigi postenojn kaj ke mi devus esti dankema pro mia part— 
tempa laboro (Sar mi ja iam petegis pri tio). La sindikato 
ne povis helpi min, Sar se temas pri parttempa laboro, la 
kondiĉoj estas pli malbonaj kaj la sindikato ne povas fari 
samajn premojn al la dunganto. Mi estis translokita al 
konsiderinde malpli altranga laboro Se tajpista agentejo, 
sed feliSe post iom da tempo mi ekhavis alian laboron helpe 
de alia estro. 

Gis hodiaŭ mi tie laboris. Sed nun la situacio estas tia, 
ke miaj labortaskoj kreskas kaj al mi ne eblas fari cion 
dum nur tri tagoj semajne. Mia filino nun estas sep—jara 
kaj komencis la lernejon. Pro tio mi petis la rajton 
labori po unu plia tago semajne aŭ eĉ tuttempe, sed denove 
la dungitara Sefo malhelpas. Lia sola ambicio ŝajnas esti 
malhelpi la homojn, precipe virinojn. Denove li ripetadas 
ke mi devus esti kontenta pro mia parttempa laboro. Kaj se 
mi havas tro multe por fari li forigos kelkajn taskojn. 

Tio signifus konsiderinde malpli da flekseblo je mia laboro. 
Sed tio ne zorgigas lin. Do mi devas tutvive resti ĉe mia 
parttempa laboro kaj esti dankeme kontenta ke mi havas gin, 
Sar novan oni malfacile ekhavos en Svedio, lando de 
senlaboreco. 

Anjo 


USONO: 

Pli kaj pli da virinoj en Usono realigas sian celon atingi 
pli bonan edukadon en elektitaj fakoj. Sed, ricevinte sian 
diplomon post minimume kvar jaroj en la universitato, dilemo 
ofte alfrontas la virinon, kiam ŝi pli—malpli baldaŭ devas 
decidi, Su ŝi kapablas ĵongli karieron kun vivo de dom- 
mastrino. 

Bn Usono, kiel Sie en la mondo, plialtiĝas la vivokostoj, 
kaj tiu situacio kreas ĝenon en la pensoj de geedzoj: Su ili 

havu familion aŭ Su ili ne risku la naskon de heboj? Ofte 
la virino devas decidi, ke la paro prokrastu la naskon, ĝis 
ili havos sufiĉe da mono por subteni familion. 

Sed, kio pri tiuj virinoj kiuj ja havas infanojn kaj, Su pro 
neceso, Su pro elekto, serSas laboron? Kion ili spertas 
hodiaŭ en Usono? 

Multfoje la virino trovas ke, kvankam ŝi preparis sin en 
speciala fako, tio ne garantias laboron por ŝi. ESczistas 
multaj obstakloj en ŝia vojo. Unue, senlaboreco pliiĝas en 
Usono. Si devas esplori la eblecon trovi laboron en la 
propra fako. Se ĝi ne estas havebla, ŝi devas esplori, 
kia laboro estas farebla. Cu la salajro valoras ke ŝi for- 
lasu la hejmon? 

Ne malpli grava al la virino, kiu ja trovas laboron, estas 
la problemo pri vartado de la infanoj, kiujn ŝi forlasas 
por la labormondo. En la plej bona okazo, la infanoj havas 
avinon aŭ onklinon kiu helpas. Sed plej ofte tio ne okazas. 

Bedaŭrinde, en Usono la statistikoj indikas, ke eksedziĝo 
nun plimultiĝas kaj pro tio virinoj ofte troviĝas en la 
duobla rolo de dommastrino kaj laboranto. Nuntempe ekzistas 
2 299 000 hejmoj en Usono en kiu nur unu persono estras la 
familion. Tiu persono plej ofte estas patrino kun infanoj 
malpli ol ses—jaraj. (Temas pri virinoj, kiuj neniam edzin- 
iĝis, eksedziniĝis, aŭ estas vidvinoj.) Laŭ la prognozo, en 
la jaro 199 ° estos 7 5^9 000 laborantinoj kun tiaj junaj 
infanoj. 

La bildo estas eĉ pli malgaja kiam oni konsideras, ke la 
nuna usona registaro voĉdonis nuligi la plej efikan programon 
pri la vartado de infanoj, la Generala Akto pri Dungado kaj 
Trejnado. Tiu programo okupiĝis pri helpo al vartejoj kaj 
trejnado de infan-vartistoj. Nun, sen tiu programo, la 
virinoj alfrontas pli da malfacilaĵoj kiam ili serĉas bonan 
vartadon por siaj infanoj. 

Pli esperiga evoluo estas tio, ke kelkaj entreprenoj nun 
provizas vartejon. Tio faciligas la situacion. En Freeport 
(friport), Teksaso, Intermedics (intermediks), kiu fabrikas 
kuracilojn, proponas infanvartejon al 292 dungitoj. Tiu 
vartejo helpas kaj plimultigi la dungitojn, kaj pli facile 
dungi profesiulinojn. 

Alternativa vojo por la virino, kiu volas labori en sia propra 
fako, estas tiu kiun oni nomas "dividata la"boro". Tio 
signifas, ke du virinoj laboras duontempe pri la sama tasko, 
kaj egale dividas la salajron. La dungisto akceptas tian 
dividatan laboron pro tio ke la dungitoj havas sufiĉe valorajn 
kapablojn. Tiel la du povas elekti siajn proprajn laborhorojn, 
kun la respondeco kaj kompreno ke ili kune plenumu la taskon. 

A1 kelkaj virinoj ĉi tiu aranĝo estas bonega pro tio ke ili 
havas pli da horoj en la hejmo. Okazoj por tia dividata 
laboro estas nuntempe malmultegaj. Espereble en la estonteco 
ĝi ja estos havebla al pli da virinoj. 

Kompreneble la problemo pliiĝas dum pli kaj pli da virinoj nun 
trovas sin aŭ pro neceso aŭ pro elekto en la labormondo. 

Ellie Stein (eli stajn) 


Karaj w kciilcn laninoj!... 

Turan Sagafi $, Irano 

Leginte en SkE artikolojn pri ekzemple prelego por helpi 
virinojn, kiuj havas problemojn pri parolado ar.taŭ publiko, 
aŭ kial la baza formo en Esperanto estas vira, mi demandas, 

Su por okcidentaninoj ĉiuj aliaj gravaj problemoj de la vivo 
jam estas plensolvitaj? Kaj ĉu nenia malfacilajo plu 
ekzistas por ili, tiel ke nun ili okupiĝas pri tiaj bagatelaj 
"problemoj"? 

Karaj okcidentaninoj1 Konatiĝu iom kun niaj problemoj, el 
inter kies multnombraj kazoj, kiujn ni frontas ĉiutage, mi 
volas hodiaŭ skizi nur unu: 

En mia lando ekzistas multe da malproksimaj vilaĝoj, kies 
loĝantoj konas neniujn el la hodiaŭaj komfortaĵoj. Tiuj 
vilaĝanoj tre malofte vizitas urbojn. Eĉ tiuj, kiuj aĝas pli 
ol kvindek jarojn, neniam alpaŝis proksimajn urbojn. 

Lernejoj - se ili ekzistas — havas plejofte nur kvin klasojn, 
kiujn plejparte vizitadas nur knaboj, ĉar kutime knabinoj 
devas resti endome por helpi iom la patrinon en ŝia trolaciga 
laborol 

Krom la ĝeneralaj premoj kaj maljustaĵoj, kiuj suferigas 
ciujn virinojn, tiaj kompatindaj vilaĝaninoj iranaj devas el— 
teni ankoraŭ pliajn suferadojn, de la flanko de la edzo. 

Tiuj mizerulinoj eĉ ne havas permeson manĝi inter siaj fami— 
lianoj aŭ gastoj. Edzoj ofte batpunas korpe aŭ enkarcerigas 
il in. 

Viro diris: "Ciufoje, kiam okazas kunveno aŭ publika debato 
en la vilaĝo, mi enkarcerigas mian edzinon. Mi neniam 
permesas al ŝi akompani min ekster la vilaĝon, ĉar ne decas, 
ke ŝi kleriĝu aŭ akiru iun ajn scion. Pli bone, ke virinoj 
restu ĉiam senspertaj"it 

Tre granda parto de la laboroj falas sur la ŝultrojn de la 
virinoj. Matene ili vekiĝas je la aŭroro kaj tuj komencas 
la penigajn taskojn de la tagdaŭro. Unue ili melkas la 
ŝafojn, kaj poste, kunprenante grandajn sitelojn kaj kaldro- 
nojn, ili pretigas sin por iri al la fonto por preni akvon, 
ĉar ilia vilaĝo ne posedas akvan konduktubon. Ciutage, pli 
ol dekkvin fojojn, ili surkapigas aŭ manprenas grandajn 
ujojn plenajn je akvo kaj portas ilin hejmen. La infanoj, 
kaj precipe knabinoj, ege helpas la patrinon en siaj lgboroj, 
kaj dumtage ili plurfoje portas malpurajn vazojn au tolajojn 
por lavado ĉe la rivereto. Tiaj laboroj memkompreneble estas 
grandaj obstakloj al ilia instruiĝo. Knabino diris: "Mi ege 
ŝatus instruiĝi, sed mi ne povas lasi mian patrinon sola pri— 
zorgi ĉiujn laborojn. Tio ne eblus"t 

Krom la prihejmaj zorgoj, tiuj vilaganinoj respondecas grand— 
skale pri agrikulturaj laboroj, inkluzive^de brutar—bredado. 
Tiel ŝarĝataj - pli precize, sufokataj - ŝu efektive tiuj 
niaj samseksulinoj nomiĝas "homoj", aŭ "bestoj je la servo de 
edzo"? Tion mi demandas min. 


HELPU_AL_SkE_l_ 

Sufiĉe alta proporcio de la legantoj de SkE ne havas la 
eblecon transpagi la kotizon. Ilia kontribuo tamen 
estas tre necesa; vi povas mem konstati tion, se vi 
trarigardas Si tiun numeron kaj vidas el kiom da tre 
malsimilaj landoj venis la artikoloj. Se vi mem ne 
havas transpagajn problemojn, bonvolu laŭeble aldoni 
malgrandan sumon al via abonpago por helpi SkE teni 
sian nunan distribuonl 

Publika parolado... 


... estas temo, al kiu daure revenas la Komisiono por Virina 
Agado (kaj kiun daure kritikas aliaj; vidu la artikolon de 
Turan Sagafi en p. 18—1 9 ). 

KVA konsideras la temon grava ĉi tial: ĉar prelegado estas, 
krom jurnalismo, la 8efa maniero diskonigi informojn kaj 
opiniojn interne de la Bsperanto—movado. Tial ĝi volas 
trejni virinojn por ke ili povu pli aktive partopreni la 
agadon de la movado kaj diskonigi siajn ideojn pri la rolo 
de virinoj. 

Post kelkaj ne aparte notindaj provoj dum universalaj kon— 
gresoj, KVA organizis tre sukcesan seminarion pri publika 
parolado en Pisanica, Bulgarujo, en julio 1983 . Aliloke en 
8i tiu numero mi jam pardonpetis al Lilija Koleva, kiu 
verkis pri tiu aranĝo sufi8e longan artikolon laŭ mia mendo, 
sed nun, jaron kaj duonon poste, ne plu havas sencon aperigi 
tiel detalan raporton. Tamen, ĉar la seminario certe estis 
ripetinda kaj ripetebla, mi volas mallonge priskribi tion, 
kio okazas. 

La seminario daŭris unu semajnon. Ĉeestis 18 kursanoj kaj 
kvar gvidantoj. En la mateno okazis praktikaj ekzercoj pri 
senstreĉiĝo, prononcado kaj spirado, kaj laŭtlegado de preta 
teksto. Post kelkaj tagoj, la seminarianoj devis mem verki 
kaj prezenti paroladetojn, kaj reciproke komenti pri siaj 
prezentoj. Por helpi ilin elekti temon, ili ricevis liston 
de sugestoj, sed en la fino ili devis prepari antaufiksitan 
temon. En la posttagmezo estis ekskursoj en la regiono (kiu 
cetere, estas mirige bela), kaj la kursanoj devis ankaŭ 
prepariĝi por la posta tago. 

Cu vi volas organizi kurson? 

Estus tre facile organizi similan kurson, uzante la saman 
materialon, kiu estas havebla 8e Anna Brennan. Gi donas 
ideojn kaj temojn por plurtaga aranĝo, sed oni povus ankaŭ 
utiligi ĝin dum la Siusemajnaj renkontiĝoj de Esperanto-grupo. 

Bonvolu peti la materialon de: Anna Brennan, Colle Rasto, 
1-00039 Zagarolo, Italujo. Se eble, bonvolu sendi 3 irk. por 
kovri la kostojn de fotokopiado kaj afranko. 

Ĉu peiltivo dl/kriminacio? 

Judith Junger ?, Nederlando 

Antaŭ iom da tempo mi legis en ĵurnalo, ke la Universitato de 
Leiden (en Nederlando) decidis ne akcepti la proponon de la 
Ministerio pri Edukado pri pozitiva diskriminacio por virinoj 
en universitataj postenoj. Temas pri propono doni al kandi— 
datinoj, kiuj estas egale bone kvalifikitaj kiel viraj 
kandidatoj, prioritaton en ricevo de postenoj. La komisiono 
en Leiden klarigis, ke laŭ ĝia opinio ĉiu ajn malegala 
traktado de homoj, bazita sur haŭtkoloro, raso, religio aŭ 
sekso, estas maljusta. Do, en la venonteco kandidatinoj por 
postenoj ce la Universitato de Leiden estos same traktataj 
kiel viraj kandidatoj. 

Aliflanke, mi vidis antaŭnelonge anoncojn de la Universitato 
de Utrecht (ankau en Nederlando). Je la fino aperis linio 
aldonita: "Egale kvalifikitaj inaj kandidatoj ricevos priori— 
taton". Kaj mi scias, ke ahkaŭ en la Municipa Universitato 
de Amsterdam oni foje donas al virinaj kandidatoj prioritaton. 

Pri kio fakte temas? Por pli klare juĝi, mi proponas unue 
forigi provizore la vorton "diskriminacio" el la diskuto. 

Pro siaj tiom negativaj asocioj, ĝi malebligas objektivan 
traktadon de la temo. Aŭdante la vorton "diskriminacio", 
oni aŭtomate pensas pri ekzemple rasa diskriminacio kontraŭ 
nigruloj, aŭ pri religia, ekzemple kontraŭ judoj. Krome mi 
opinias, ke tiu vorto tute ne taŭgas en la nuna diskuto. 
Diskriminacio ne rilatas al la situacio. Se nigrulo ne 
ricevas laboron por kiu li/ŝi estas ja kvalifikita, pro sia 
haŭtkoloro, oni ĝuste nomas tion diskriminacio, ĉar raso tute 
ne influas la laborkapablon de tiu persono. Sed en la kazo 
de prioritato al virinoj en universitataj funkcioj temas pri 
alia situacio. Estas konate, ke la proporcio de virinoj en 
altaj universitataj kaj administraj postenoj estas preskaŭ 
kvinono de la proporcio de studentinoj. Estas ahkaŭ sufiĉe 
konate, ke kiam oni devas elekti inter egale kvalifikitaj 
kandidatoj, la prefero estas en la praktiko ĝenerale la jena: 
viroj edziĝintaj, viroj ne-edziĝintaj, virinoj ne-edziniĝintaj, 
virinoj edziniĝintaj (kun infanoj: eĉ malpli da ŝanco). Kial? 
Cu ne ĉar tiuj respondecaj funkcioj estas bazitaj sur edzino 
en la ombro, kiu prizorgos la ĉiutagajn vivdetalojn, kaj 
ebligos al la edzo labori ĝis vespero, partopreni en vesperaj 
kunsidoj kaj en kongresoj, sen zorgo pri infanoj kaj hejm- 

mastrumado? Sajnas al mi, ke ankaŭ tio estas diskriminacio 
car edzina stato ne rekte rilatas al la persona laborkapaŭlo. 

En la praktiko edziniĝintaj virinoj mankas ĉe la laboro pli 
ol viroj, Sar ili tamen ne ricevas sufiĉan helpon pri infan— 
zorgado, kiel tut—tagajn vartejojn, kaj oni konsideras, ke 
la hejmo kaj la infanoj estas memkompreneble ilia tasko. Do, 
laŭ mia opinio, eblas prave diri, ke kiam temas pri altaj 
postenoj, ja estas diskriminacio kontraŭ virinoj. Pari 
nenion por ŝanĝi tiun situacion signifas en la praktiko ĝin 
subteni. Do, la Universitato de Leiden per sia rifuzo doni 
prioritaton al virinoj fakte helpas la mman elekto—situacion. 

Mi ŝatus nun reveni al la esprimo "pozitiva diskriminacio". 
Pakte tia diskriminacio estas en la ĉiutaga vivo ĉie akcep— 
tata, sed sub aliaj nomoj: subvencio, ekonomia helpo al mal— 
riĉuloj, stipendioj por malriĉaj studentoj, ktp. Se oni 
juĝus ĉiun malegalan traktadon kiel diskriminacion, tiam 
ankaŭ ĉiu formo de helpo estus diskriminacio kontraŭ tiuj, 
kiuj ne ricevas ĝin. Necesas rigardi la kuntekston, la 
tutan situacion en kiu la helpoto troviĝas. Se ŝi/li estas 
ekzemple infano en familio kun kultura malavantago, por havi 
egalan ŝancon kiel mezklasa infano ŝi/li ja bezonas apartan 
helpon. Kritikantoj rigardas nur parton de la faktoj: grupo 
de infanoj ricevas pli da helpo en lernejo ol alia grupo - 
do, diskriminaciol 

Fakte ne temas pri diskriminacio, nek en tiu kazo, nek kiam 
oni donas apartan helpon al virinoj, ĉar ne temas pri arbitra 
traktado. Temas pri malavataĝa situacio de difinitaj grupoj, 
pri kiu kulpas la socio. Do la socio havas la taskon re- 
ĝustigi la situacion en la praktiko. 

Se oni volas, ke la proporcio de virinoj en altaj funkcioj 
estu pli reprezenta, tiu prioritato estas bezonata. Tiam 
la vortoj "pozitiva diskriminacio" estas niu' vortoj, 
ŝanĝeblaj kun "subteno". Do, se je la fino de elekto— 
procedo restus du kandidatoj egale kvalifikitaj por la 
posteno, unu virino kaj unu viro, oni nepre devus rigardi 
ankaŭ aliajn faktorojn. Kaj se oni elektus la virinon, ĉar 
oni volus altigi la proporcion de virinoj en influ—havaj 
postenoj, al mi ne gravas la vorto, kiun oni uzbs. Pli 
gravas la rezulto, ke eble post kelkaj dekoj da jaroj estos 
normale elekti virinojn, kaj oni ne plu bezonos "pozitivan 
diskriminacion". 

En SkE n-ro 10 aperis artikolo kun la titolo A "Pri inoj kaj 
iroj" de Anna Brennan kaj Marcella Fasani. Gi temis pri la 
uzo de la sufikso —in— en Esperanto, kaj celis montri, ke 
la nuna uzo estas nekonsekvenca. La artikolo proponis du 
eblajn solvojn, sed neniu el la du estas plene kontentiga. 
Gi tie ni aperigas kelkajn reagojn al tiu artikolo. 


Mi diskutis kun mia filo la eblecon uzi la formon "gepatro", 
tre bezonata ideo - bedaŭrinde - en la nuna socio. Kaj kial 
ne "gefilo" anstataŭ "infano" en frazo kia: "Si havas unu 
mezaĝan gefilon" (t.e. filo aŭ filino)? Kaj: "La ŝafino 
naskis nur unu ge(ŝaf)idon." Estas interese, ke tiuj 
kelkaj junuloj, kiuj volis diskuti la seksan diskriminacion 
en Esperanto kun mi, estis virajl 

Certe la jama strukturo de la lingvo havas gravecon. Ni 
nepre ne ŝanĝu la fundamenton de Esperanto, do ni devas 
akcepti la paron "patro, patrino", k.s. Mi ne sentas 
diskriminacion en tio - eble la virino gajnas plian gravecon 
pro la almeto de sufiksoll Ni tutsemple aldonu la singula— 
ran uzon de "gepatro" ktp. kiam bezonata, eĉ eble "geulo". 

Kaj kiam temas pri ekz. prezidanto, sekretario, kasisto, 
funkciulo, komitatano, oni nur uzu seksan afikson laŭ bezono, 
do —in- aŭ —ur— laŭ mia antaŭa propono, kaj ankaŭ ge— estu 
akceptebla. Tiel la lingvo kreskos, sed ne ŝanĝos sian bazon. 

Sybil Sly (sib'l slaj) $, Britujo 

Mi volas emfazi la urĝecon enkonduki taŭgan sufikson, kiu 
donus klare viran formon al substantivoj: urĝecon de la 
propaganda vidpunkto . 

En mia politike "verda" partio + estas jam pluraj esperant- 


t.e. politika partio kiu okupiĝas pri ekologiaj demandoj. 

istoj; sed estus ja multaj aliaj se mi povus honeste konstati 
ke ĝi estas neseksisma lingvo, aŭ almenaŭ estiĝas tia. Ne 
tre gravas, laŭ mi, kiun sufikson oni elektas, kondiĉe ke la 
litera duopo ne havas alian uzadon (pro tio mi malakceptus 
-ir- kaj -us-). Mi persone preferus —iĉ—, analoge je "panjo" 
kaj "pa£jo", sed plej gravas ke ni - kiuj volas malseksismigi 
nian lingvon - akceptu unusolan solvon kaj informu la 
Akademion ke ni intencas enkonduki ĝin. 

Christopher (krist'f'r) Fettes cf, Irlando 

Jen sugesto, laŭ trafa rimarko de franca lingvisto. Kial ne 
tutsimple uzi materialon, kiu ,jam troviĝas en Esperanto, 
ekzemple: 

Instruisto : ĝi laŭ la modelo: |afo : ĝi 

Instruistino : ŝi Safino : ŝi 

' Virinstruisto : li Virŝafo : li. 

Tio estas logika solvo, ĉu ne? 

Germain Pirlot (ĵerme pirlo) cf, Belgujo 


ĈU DOMMASTRUMADO? 

=== = =:== = = = =:= = ==:=s= 

Ehle surprizas vin, ke SkE planas aperigi specialan 
numeron pri hejmaj aferoj, do pri la tradicia virina kampo 
de dommastrumado, kuirado, manlatorado ktp. Kiel skritis 
Audrey Childs—Mee, kiu proponis la temon, ni ne malestimu 
tiujn "virinajn" latorojn. 

Tial ni invitas kontrituaĵojn pri: 

Dommastrumado, purigado 
Kuirarto 

Kudrado, trikado kaj aliaj manlatoroj 
Persona tualeto kaj vestado 
Gravedeco, nasko, prizorgado de infanoj. 

Cetere, verŝajne vi trovos, ke ne estas tre facile verki 
pri tiuj temoj. Cu vi konas la Esperantajn nomojn de 
kuirprocedoj aŭ la teknikajn terminojn de kudrado? Plena 
Ilustrita Vortaro dediĉas ilustritajn paĝojn al totaniko, 
geometrio, meĥaniko, ŝipoj ktp., sed ne al la diversaj 
specoj de kudrero. Cu la kompilinto ne konsideris tion 
sufiĉe "serioza" temo por meriti paĝon en vortaro? 

Bonvolu sendi kontrituaĵojn ĝis la fino de majo 1985* 

